32005D0288
L 088/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 18 март 2005 година
за изменение на Решение 97/80/ЕО относно въвеждане на разпоредби за прилагането на Директива 96/16/ЕО на Съвета относно статистическите изследвания на млякото и млечните продукти
(нотифицирано под номер С(2005) 754)
(текст от значение за ЕИП)
(2005/288/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 96/16/ЕО на Съвета от 19 март 1996 г. относно статистическите изследвания на млякото и млечните продукти (1), и по-специално член 5, параграф 2 и член 6, параграф 1 от нея,
като има предвид, че:
(1)
Член 5, параграф 2 от Директива 96/16/ЕО на Съвета предвижда държавите-членки да изпращат всяка година на Комисията методологическа информация, събирана чрез стандартни въпросници, изготвени от Комисията.
(2)
Регламент (ЕО) № 1059/2003 на Европейския парламент и на Съвета от 26 май 2003 г. относно създаването на обща класификация за статистически данни на териториалните единици (NUTS) (2) определя законовата рамка за статистическите данни на Общността по териториални единици; новата класификация, следователно, следва да бъде използвана за предаването на данни за производството на краве мляко от стопанствата на регионално ниво.
(3)
С оглед растящото икономическо значение на съдържанието на протеин в млякото, нараства и необходимостта да се събира статистическа информация за съдържанието на протеин в основните млечни продукти.
(4)
Решение 97/80/ЕО на Комисията от 18 декември 1996 г. (3) относно въвеждане на разпоредби за изпълнението на Директива 96/16/ЕО на Съвета относно статистическите изследвания на млякото и млечните продукти трябва да бъде изменено.
(5)
Мерките, предвидени с настоящото решение, са в съответствие със становището на Постоянния комитет по земеделска статистика,
ПРИЕ НАСТОЯЩОТО РЕШЕНИЕ:
Член 1
Решение 97/80/ЕО на Комисията се изменя, както следва:
1.
В приложение II се добавят таблици З и И. Те са включени в приложение I към настоящото решение.
2.
Приложение III се заменя с приложение II към настоящото решение.
Член 2
Адресати на настоящото решение са държавите-членки.
Съставено в Брюксел на 18 март 2005 година.